Държавен вестник, бр. 17, 2024 г., стр. 97

БРОЙ  17	
Д Ъ Р Ж А В Е Н  В Е С Т Н И К 	
СТР.  97  
 
Име на акушерка, участвала в раждането; 
 
Име на акушерка, вързала пъпчето на новороденото; 
 
Име на акушерка, предала бебето от родилна зала и име на акушерка/сестра, приела бебето  в неонатология; 
 
Блок “Постъпил в лечебното заведение” 
В този блок се посочват: 
 
„Приет“ - дата на приемане и час на приемане в болницата. При новородено в същото лечебно заведение полетата “Дата на 
приемане” и “Час на приемане” съвпадат с датата и часа на раждането. 
 
По КП № - посочва се по коя пътека се приема. Номер на клинична пътека - не се попълва, ако новороденото се приема за 
лечение на заболяване извън клиничните пътеки или ако лечебното заведение няма договор за съответната клинична пътека; 
 
Вид прием – задължително се посочва дали пациентът се приема спешно или планово; 
 
Изминало време в часове от началото на заболяването до постъпването в болнично лечебно заведение – само при спешните 
случаи на хоспитализация; 
 
Източник на финансиране за провеждане на лечението; 
 
Степен на тежест на състоянието към момента на раждане/хоспитализация – попълват се стойности от I до IV. 
 
СТЕПЕНИ НА ТЕЖЕСТ НА СЪСТОЯНИЕТО (НОВОРОДЕНИ И КЪРМАЧЕТА) 
І СТЕПЕН 
Новородени и кърмачета без отклонения от нормата. Включва къпане, хранене до 5 пъти в денонощие, преповиване до 5 пъти в 
денонощие, обръщане в леглото до 5 пъти в денонощие, контрол на температура, дишане, пулс, бъбречна функция и дефекация до 3 пъти в 
денонощие. 
ІІ СТЕПЕН 
Към грижите за първа степен поради нарушено състояние се добавят: допълнително миене и почистване, хранене до 8 пъти в 
денонощие, преповиване до 8 пъти в денонощие, обръщане в леглото 8-10 пъти в денонощие, контрол на температура, дишане, пулс, 
бъбречна функция и дефекация до 6 пъти в денонощие. 
ІІІ СТЕПЕН 
Към грижите за втора степен поради по-тежко състояние (след операции, инвазивни процедури, остра фаза на заболяването, висок 
фебрилитет) се добавят: къпане или миене при затруднени условия (неподвижност, включени инфузионни системи, продължителен 
мониторинг, стерилни условия и др.). Допълнителни грижи - при диарии, повръщания, обилни изпотявания, кървене и при промяна на 
положението в леглото поради затруднените условия. 
ІV СТЕПЕН 
Към грижите за трета степен поради много тежко състояние се добавят: отглеждане в кувьоз на недоносени под 2500 грама, 
необходимост от продължително изкуствено дишане с респиратор и друго интензивно лечение на детето. 
 
Блок “Диагноза“ 
В този блок се посочва диагнозата на прием: 
Приемна диагноза – наименование на диагнозата, която е повод за лечение на пациента (изписва се на български език), на втория 
ред се изписва придружаващо заболяване, ако има такова.  
На един ред се поставят диагнозите с кръстче (†) и звездичка (*), когато се изисква според правилата за кодиране на МКБ10. Тези 
диагнози се попълват винаги заедно. Когато диагнозата не е обозначена с кръстче (†) и звездичка (*) в МКБ10, се попълват само 
първите пет позиции на реда. Втората диагноза, ако има такава се попълва на следващия ред. 
Приемащ лекар – имена, УИН 
 
Част II 
Напуснал лечебното заведение 
Блок “Изписан на” 
 
Дата и час на прием – в случай на спешен прием тази дата съвпада с датата на първия преглед в болницата; в случай на 
планов прием тази дата съвпада с датата за планиран прием; като час на прием задължително се вписват часът и минутите на 
прием на пациента в болницата. При новородено в същото лечебно заведение полетата “Дата на прием” и “Час на прием” 
съвпадат с дата и час на раждането. 
 
Дата и час на изписване/превеждане/починал; 
 
Пролежани леглодни в лечебното заведение. 
 
„Статус“ – задължително се попълва статусът на пациента: 
- 
изписан – отбелязва се с “1”; 
- 
преведен - отбелязва се с “2”. В този случай задължително се попълва регистрационният номер на болницата, в която е 
преведен пациентът, както и МКБ 10 код на диагнозата за превеждане (състоянието, което е причина за превеждането на 
пациента). Диагнозите с кръстче (†) и звездичка (*) се вписват на един ред. Диагнозата на превеждане може да бъде 
различна от основната диагноза; 
- 
починал - отбелязва се с “3”; в полето “Причина за смъртта” се попълва кодът на заболяването, причина за смъртта на 
пациента от клинична гледна точка, ако пациентът не е аутопсиран. Ако пациентът е аутопсиран се отбелязва кодът за 
причината за смъртта по данни от обдукцията. 
 
Блок “Проведено лечение” 
В този блок се посочва: 
 
Код на КП, по която е проведено лечението, когато то се финансира от НЗОК; 
 
Основна (водеща, окончателна) диагноза - състоянието, което след направените изследвания се явява основна причина за 
приемане на пациента в ЛЗ  за полагане на медицински грижи (изписва се на български език). Вписва се и кодът по МКБ 10, 
съобразно правилата за кодиране, като вписването на кода започва от първото квадратче и до него се поставя допълнителния 
код (обозначен с “*“), когато се изисква, съобразно правилата за кодиране на МКБ10. 
При отчитане на клиничните пътеки, в алгоритъма на които се изисква отчитане с два кода за основна диагноза се кодират 
диагнозите така, както са посочени в съответния алгоритъм; 
 
Придружаващи заболявания и усложнения – посочват се кодове на заболявания, съобразно правилата за кодиране, като се 
поставя и допълнителен код (обозначен с “*“), когато се изисква съобразно правилата за кодиране на МКБ10; 
 
Диагностична/терапевтична или оперативна процедура - код КСМП - колкото реда са необходими. 
 
Имунизации – посочват се направените имунизации: вид, дата и номер на поставената ваксина или причината за отлагане на 
поставянето ѝ 
 
Отказ от имунизации – попълва се  МКБ код Z28.2 "Имунизация, непроведена поради отказ на пациента". 
 
Лекуващ лекар – имена, УИН, подпис 
 
Началник клиника/отделение – имена, УИН, подпис